PATVIRTINTA

Skuodo socialinių paslaugų šeimai

centro 2023 m. sausio 16 d.

direktoriaus įsakymu Nr.

**SKUODO SOCIALINIŲ PASLAUGŲ ŠEIMAI CENTRO PAGALBOS ASMENIMS IR ŠEIMOMS SKYRIAUS**

**INTENSYVIŲ KRIZIŲ ĮVEIKIMO PAGALBOS TEIKIMO TVARKOS APRAŠAS**

1. **BENDROSIOS NUOSTATOS**
2. Skuodo socialinių paslaugų šeimai centro ( toliau - Centro) pagalbos asmenims ar šeimai skyriaus intensyvios krizių įveikimo pagalbos paslaugų teikimo tvarkos aprašas reglamentuoja socialinių paslaugų gavėjus, paslaugų rūšis ir jų teikimo sąlygas, paslaugų gavėjo dokumentų bylos sudarymą, darbo organizavimo tvarką priežiūrą ir paslaugų nutraukimą.
3. Šis tvarkos aprašas parengtas, vadovaujantis Lietuvos Respublikos socialinių paslaugų įstatymu (Žin., 2006, Nr. 17 -589; 2020, Nr.25522), Lietuvos Respublikos socialinių paslaugų 2006 m. balandžio 5 d. Įsakymu Nr. A1-93 patvirtintu socialinių paslaugų katalogu, Skuodo socialinių paslaugų šeimai centro nuostatais.
4. Šiuo tvarkos aprašu vadovaujasi Centro darbuotojai, teikiantys pagalbą šeimoms ir asmenims.
5. Šis tvarkos aprašas gali būti koreguojamas ir keičiamas.
6. Tvarkos apraše vartojamos sąvokos:
   1. intensyvi krizių įveikimo pagalba – socialinio darbuotojo pagalbos suteikimas ir organizavimas asmeniui (šeimai) atsidūrusiam krizinėje situacijoje.
   2. Socialinis darbuotojas – specialistas, kuris planuoja ir nustato asmens ar šeimos individualius poreikius socialinėms paslaugoms gauti. Tarpininkauja renkant informaciją, reikalingą, asmeniui ar šeimai, bendradarbiauja su asmens giminėmis bei artimaisiais (šeimos nariais), kitų sričių specialistais, gina asmens, šeimos teises bei atstovauja įvairiose institucijose, konsultuoja.
   3. Psichologas – specialistas, kuris teikia psichologinę pagalba krizių, savižudybių, netekčių, bei kitais sunkiais gyvenimo atvejais, konsultuoja asmenybės, elgesio problemų turinčius vaikus ir suaugusiuosius bei jų šeimos narius.
   4. Priklausomybės ligų konsultantas – motyvuoja alkoholį vartojančius asmenis sumažinti alkoholio vartojimą, keisti alkoholio vartojimo sukeltą rizikingą elgseną, kreiptis pagalbos, ją priimti, gydytis alkoholio vartojimo sukeliamus psichikos ir elgesio sutrikimus, informuoti šiuos asmenis apie galimybę gauti sveikatos priežiūros, socialines ir kitas paslaugas.
   5. Gerovės konsultantas – specialistas, turintis reikalavimus atitinkantį išsilavinimą, ir baigęs specialius asmenų, patiriančių psichologinių ir emocinių sunkumų, žemo intensyvumo emocinio konsultavimo, remiantis kognityvine ir elgesio terapija, mokymus.

**TEIKIAMOS SOCIALINĖS PASLAUGOS IR GAVĖJAI**

1. Intensyvios krizių įveikimo pagalbos paslaugą sudaro:
   1. Informavimas ir konsultavimas;
   2. Tarpininkavimas ir atstovavimas;
   3. Bendravimas;
   4. Psichologinė pagalba;
   5. Priklausomybės ligų konsultanto konsultacijos;
   6. Psichosocialinė pagalba;
   7. Kasdienio gyvenimo įgūdžių ugdymas ir / ar palaikymas, ir / ar atkūrimas (savitvarka, asmens higiena, sveika gyvensena, namų ruoša, namų saugumas, švara ir tvarka, maisto ruošimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.), darbo įgūdžių ugdymas bei kitos reikalingos paslaugos konkrečiam asmeniui.
2. Socialinių paslaugų gavėjai – asmenys ir / ar šeimos atsidūrę krizinėje situacijoje dėl smurto artimoje aplinkoje, turintys sueitinių minčių, išgyvenantys skyrybas, po nelaimingų atsitikimų, šeimos narių savižudybės, prievartos, netekčių.

7.1. Socialinę riziką patiriantys suaugę asmenys;

7.2. Senyvo amžiaus asmenys;

7.3. Smurtautojai;

7.4 Iš pataisos įstaigų paleisti asmenys nuo kurių paleidimo iš pataisos įstaigos dienos praėjo ne daugiau nei 12 mėn.;

7.5. Motinos (tėvai) su vaikais ar asmenys, esantys krizinėje situacijoje, nukentėję nuo stichinių nelaimių;

7.6. Socialinę riziką patiriančios šeimos ( auginančios nepilnamečius vaikus);

7.7. Vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, kiti tos šeimos vaikai kartu su jų atstovais (atstovu) pagal įstatymą;

7.8. Paslaugą gaunantys asmenys (šeimos) turi būti Lietuvos Respublikos piliečiai ar turintys leidimą laikinai gyventi Lietuvoje, deklaravę gyvenamąją vietą bei faktiškai gyvenantys Skuodo rajone.

1. **SOCIALINIŲ PASLAUGŲ SKYRIMO IR DARBO ORGANIZAVIMO TVARKA**
2. Asmuo, atsidūręs krizinėje situacijoje, dėl reikalingų paslaugų kreipiasi į Centrą pats arba yra nukreipiamas įvairių institucijų ar tarnybų (Socialinės paramos skyriaus, Vaiko teisių apsaugos skyriaus, seniūnijų, bendruomenių, mokyklų, policijos, nevyriausybinių organizacijų ir t.t.).

9. Į Centrą besikreipiantį arba nukreiptą asmenį priima socialinis darbuotojas teikiantys pagalbą šeimai ir asmenims, jam nesant įstaigoje – kiti Centro socialiniai darbuotojai;

10. Gavęs pranešimą apie asmeniui ar šeimai reikalingą pagalbą, socialinis darbuotojas privalo nedelsiant teikti pagalba, arba ne vėliau kaip kitą darbo dieną;

11. Pagalba šeimoms ir asmenims skyriaus paslauga teikiama Centre arba kliento namuose.

12. Pagalba šeimai ir asmenims skyriaus paslaugos gavėjas registruojamas kliento registracijos žurnale (priedas nr. 1), surinkus reikiama informaciją užvedama paslaugų gavėjo asmens kortelė (priedas nr.2 ), pradėjus teikti reikalingą pagalbą - pildoma teiktų paslaugų suvestinė (priedas nr.3 ).

13. Internetinėje svetainėje ([www.spis.lt](http://www.spis.lt)) talpinti informaciją apie teikiamas paslaugas šeimai ir asmeniui.

14. Įsigaliojus duomenų apsaugos įstatymui, socialiniai darbuotojai klientui privalo užtikrinti konfidencialumą.

15. Paslaugos neteikiamos jeigu asmuo;

15.1. Asmuo yra neblaivus ar apsvaigęs nuo psichotropinių medžiagų;

15.2. Asmuo yra agresyvus;

15.3. Asmuo yra sergantis aktyvia tuberkuliozės formą.

1. **PASLAUGŲ TEIKIMO NUTRAUKIMAS**
2. Kai krizinė situacija išspręsta ar / arba suteikta reikiama pagalba.
3. Asmeniui pateikus raštišką prašymą dėl paslaugų nutraukimo.
4. Asmeniui išvykus gyventi į kitą savivaldybę.
5. Asmeniui mirus.

1. **BAIGIAMOSIOS NUOSTATOS**
2. Centras atsako už kokybišką intensyvios krizių įveikimo pagalbos paslaugų teikimą.
3. Ginčai dėl savivaldybės institucijų sprendimų (neveikimo) nagrinėjami Administracinių bylų teisenos įstatymo nustatyta tvarka.
4. Darbuotojai teikdami paslaugas, neturi teisės atskleisti konfidencialios informacijos tretiesiems asmenims apie paslaugų gavėją be jo sutikimo, išskyrus atvejus, kuriuos numato įstatymai.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Leonora Sadauskienė

2023-01-16